बिना जांच सिम बेचा तो कार्रवाई
कभी बम विस्फोट कर पटना को दहलाने की धमकी तो कभी रंगदारी के लिए फोन। ऐसी वारदातों की पटना में बाढ़ जैसी गई है। इससे परेशान पटना पुलिस ने जब मामलों को खंगाला तो पता चला कि ज्यादातर मामलों में फर्जी पते पर सिम जारी करवाने के बाद शरारती असामाजिक तत्व धमकी दे रहे हैं। लिहाजा उन सिम विक्रेताओं के खिलाफ अभियान शुरू करने का निर्णय लिया गया है, जो बगैर किसी जांच के सिम जारी कर देते हैं। कंकड़बाग के डॉक्टर दंपती को रंगदारी के लिए दी गई धमकी भी ऐसे ही एक सिम से दी गई थी, जो फर्जी नाम-पते पर जारी कराया गया था। सिम विक्रेता प्रकाश विपुल को पुलिस ने गिरफ्तार करने के बाद जेल भेजा था। दोनों ने एक 80 वर्षीय वृद्ध के दस्तावेजों पर आरोपी अभिषेक को सिम कार्ड दिया था।
एसएसपी मनु महाराज पहले भी पटना में पोस्टिंग के दौरान ऐसे अभियान चला चुके हैं। पटना की सड़कों पर महज एक छाता लगाकर सिम बेचने के दौर में उन्होंने अभियान चलाया था। इस दौरान कई फर्जीवाड़े सामने आये थे।
hin_Deva hin_Deva hin_Deva